**เอกสารวิชาการ**

เรื่อง

**การเข้าถึงอุปกรณ์เครื่องช่วยความพิการทางกายของ**

**คนพิการไทย**

**Accessibility to Physical Assistive devices of Persons with Disabilities in Thailand**

โดย

**แพทย์หญิงดารณี สุวพันธ์**

**บทคัดย่อ**

**ก**

ชื่อผู้จัดทำ **: แพทย์หญิงดารณี สุวพันธ์**

ชื่อหัวข้อเอกสาร **: การเข้าถึงอุปกรณ์เครื่องช่วยความพิการทางกายของคนพิการไทย**

ความพิการเป็นสิ่งที่ไม่มีใครต้องการให้เกิด แต่มีแนวโน้มจะมากขึ้นในสังคม เนื่องจากคนมีอายุยืนขึ้น พร้อมกับการแพทย์ที่เจริญก้าวหน้า ในระดับสากล ได้มีการขับเคลื่อนพัฒนาสิทธิด้านกฎหมายที่สำคัญ คือ อนุสัญญาว่าด้วยสิทธิคนพิการแห่งสหประชาชาติ (The United Nations Convention on the Rights of Person with Disabilities : CRPD) เพื่อนำไปสู่การบังคับใช้กฎหมายระหว่างประเทศ ในด้านส่งเสริม พิทักษ์และประกันสิทธิมนุษยชนขั้นพื้นฐานที่คนพิการทุกคนพึงได้รับ การเข้าถึงและใช้ประโยชน์ได้โดยเฉพาะด้านสาธารณสุข ได้แก่ การบริการฟื้นฟูสมรรถภาพคนพิการทางการแพทย์ ซึ่งการบริการอุปกรณ์เครื่องช่วยคนพิการ เป็นส่วนหนึ่งที่สำคัญตามคำนิยามคนพิการ ใน พ.ร.บ.ส่งเสริมและพัฒนาคุณภาพชีวิตคนพิการ พ.ศ.2550 คือ บุคคลซึ่งมีข้อจำกัดในการทำกิจกรรมประจำวัน หรือเข้าไปมีส่วนร่วมทางสังคม เนื่องจากมีความบกพร่องทางการมองเห็น การได้ยิน การเคลื่อนไหว การสื่อสาร จิตใจ อารมณ์ พฤติกรรม สติปัญญา การเรียนรู้ และความบกพร่องอื่นใด ประกอบกับมีอุปสรรคในด้านต่างๆ และมีความจำเป็นพิเศษที่จะต้องได้รับความช่วยเหลือด้านหนึ่งด้านใด เพื่อให้สามารถปฏิบัติกิจกรรมในชีวิตประจำวัน หรือเข้าไปมีส่วนร่วมทางสังคมได้อย่างบุคคลทั่วไป ในความหมายของความจำเป็นพิเศษนี้ จะหมายรวมถึงอุปกรณ์เครื่องช่วยคนพิการที่จำเป็น เช่น คนขาขาด เดินไม่ได้ จำเป็นต้องได้รับขาเทียม เป็นต้น

จากข้อมูลการสำรวจคนพิการของสำนักงานสถิติแห่งชาติ พ.ศ. 2550 พบว่าคนพิการในประเทศไทยมีร้อยละ 2.9 ของประชากรทั้งหมด หรือประมาณ 1.9 ล้านคน ในปี พ.ศ. 2523 Penchansky และ Thomas ได้ให้แนวคิด การเข้าถึงว่า เป็นการวิเคราะห์ความสัมพันธ์ ระหว่างผู้ให้บริการ และผู้รับบริการ โดยอยู่บนความสมดุล พอดี ในการให้บริการที่มีคุณภาพ เกิดความพึงพอใจของทั้ง 2 ฝ่าย ประกอบด้วย 5 มิติ คือ **1) ความสามารถ**ในการจ่ายที่สมเหตุผล (Affordability) **2) ความเพียงพอ** (Availability) **3) ความสะดวกในการเดินทาง** (Accessibility) **4) การอำนวยความสะดวกของสถานบริการ** (Accommodation) **5) การยอมรับโดยปราศจากอุปสรรค** (Acceptability) โดยมี 4 วัตถุประสงค์ ในการศึกษาการเข้าถึงอุปกรณ์เครื่องช่วยคนพิการไทย คือ เพื่อศึกษาสถานการณ์ของการเข้าถึงอุปกรณ์เครื่องช่วยความพิการทางกาย, ศึกษาเปรียบเทียบความแตกต่างบัญชีอุปกรณ์เครื่องช่วยคนพิการของทั้ง 3 ระบบ, ศึกษาปัญหาการเข้าถึงอุปกรณ์เครื่องช่วยคนพิการ และให้ข้อเสนอแนะเชิงนโยบาย เป็นการศึกษาเชิงคุณภาพ (Qualitative research) โดยการวิเคราะห์ สังเคราะห์ และทบทวนจากเอกสารวิชาการ บทความ

**ผลการศึกษา** สถานการณ์การเข้าถึงอุปกรณ์เครื่องช่วยคนพิการ จากการสำรวจของสำนักงานสถิติแห่งชาติ ในปี 2550 **พบว่ามีคนพิการที่จำเป็นต้องใช้อุปกรณ์ฯแต่ยังไม่มีใช้ เท่ากับ ร้อยละ 43.7 ของจำนวนคนพิการที่จำเป็นต้องใช้ทั้งหมด** และร้อยละ 8.2 มีอุปกรณ์แล้วแต่ไม่ได้ใช้เพราะความไม่เหมาะสมหลายประการ และ**มีการเข้าถึงได้เพียงร้อยละ 5.60 และ 6.49** ในปีงบประมาณ พ.ศ. 2551 และ 2552 ตามลำดับ เมื่อวิเคราะห์จากข้อมูลการเบิกอุปกรณ์ฯของสถานพยาบาลจาก สำนักงานประกันสุขภาพแห่งชาติ และศูนย์สิรินธรเพื่อการฟื้นฟูสมรรถภาพทางการแพทย์แห่งชาติ กรมการแพทย์ ในด้านสวัสดิการของรัฐ พบว่า**คนพิการได้รับสวัสดิการรักษาพยาบาล ร้อยละ 97 ซึ่งแบ่งเป็น 3 ระบบ** คือ **ระบบหลักประกันสุขภาพถ้วนหน้า ร้อยละ 90.4** , **ระบบประกันสังคม ร้อยละ 1.0** และ **ระบบสวัสดิการรักษาพยาบาลข้าราชการฯ ร้อยละ 5.6** เนื่องจากปรัชญา และ แนวคิด มีความแตกต่างกันใน 3 ระบบ ทำให้บัญชีอุปกรณ์เครื่องช่วยคนพิการ มีความแตกต่างกัน แต่ทั้ง 3 ระบบได้พยายามที่จะปรับให้มีความเท่าเทียมกันภายใต้กฎระเบียบ แต่อย่างไรก็ตามยังคงมีช่องว่างในการเข้าถึง จากการวิเคราะห์ตามแนวคิดของ Penchansky และ Thomas พบว่า ส่วนใหญ่แล้วรัฐเป็นผู้จ่าย ในมิติความสามารถในการจ่ายที่สมเหตุผล (Affordability) โดยเฉพาะในระบบหลักประกันสุขภาพถ้วนหน้า รัฐจ่ายทั้งหมด แต่ในอีก 2 ระบบ คนพิการอาจต้องร่วมจ่าย (Co-payment)ในบางรายการ การมีระบบร่วมจ่ายมีทั้งข้อดี และข้อเสีย การให้ฟรีโดยไม่คิดมูลค่า อาจทำให้ผู้ได้รับไม่เห็นคุณค่า แต่ให้มีระบบร่วมจ่ายมากเกินไป คนพิการที่ฐานะยากจนจะไม่มีกำลังในการจ่าย ในประเด็นนี้ปัญหาอยู่ที่ทำอย่างไรเพื่อให้เกิดความสมดุลระหว่างรัฐที่เป็นผู้ให้ กับ คนพิการที่เป็นผู้รับ ในมิติของความเพียงพอของการบริการอุปกรณ์เครื่องช่วยความพิการ(Availability) เป็นปัญหาที่สำคัญของประเทศ จำนวนสถานบริการที่ให้บริการอุปกรณ์ฯมีไม่เพียงพอและ ส่วนใหญ่อยู่ในเขตเมือง ปัญหาขาดแคลนผู้เชี่ยวชาญเฉพาะด้าน เช่น แพทย์ผู้เชี่ยวชาญ นักกายอุปกรณ์ นักกายภาพบำบัด นักกิจกรรมบำบัด เป็นต้น อุปกรณ์ในแต่ละรายการมีไม่เพียงพอ และ มีข้อจำกัดในการเข้าถึง ในมิติความสะดวกในการเดินทาง(Accessibility) คนพิการส่วนใหญ่อาศัยอยู่นอกเขตเมืองร้อยละ83.31 ทำให้เป็นอุปสรรคในการมารับบริการจากส่วนกลาง ไม่มีค่าใช้จ่ายในการเดินทาง และบางรายขาดผู้ดูแลในการเดินทางมาเพื่อรับบริการ หน่วยบริการบางแห่งยังไม่มีการบริการเชิงรุก เช่น การเยี่ยมคนพิการที่บ้าน การฟื้นฟูสมรรถภาพคนพิการโดยชุมชนในมิติการอำนวยความสะดวกของสถานบริการ (Accommodation) จากข้อมูลของกระทรวงสาธารณสุข พบว่า สถานพยาบาลของรัฐ ร้อยละ 97.3 ได้มีการพัฒนาคุณภาพมาตรฐานของสถานพยาบาลอย่างต่อเนื่อง ตั้งแต่ปี พ.ศ.2546 – 2551 และร้อยละ 22.9 ได้ผ่านการรับรองคุณภาพโรงพยาบาลตามมาตรฐาน HA (Hospital Accreditation) ในส่วนของสิ่งอำนวยความสะดวกของสถานพยาบาลภาครัฐที่จะต้องจัดเตรียมให้กับคนพิการเมื่อมารับบริการนั้น ได้มีมติ คณะรัฐมนตรี ให้หน่วยงานราชการสำรวจและจัดสิ่งอำนวยความสะดวกให้คนพิการเข้าถึงได้ อย่างครบถ้วนสมบูรณ์ ตามกฎกระทรวง กำหนดสิ่งอำนวยความสะดวกในอาคารสำหรับผู้พิการและคนชรา พ.ศ.2548 และสุดท้ายในมิติการยอมรับโดยปราศจากอุปสรรค (Acceptability) ในสังคมไทยไม่มีการแบ่งชนชั้น แต่มีปัญหาในกลุ่มบุคคลพลัดถิ่น ซึ่งรัฐบาลได้ให้ความสนใจ ได้อนุมัติในหลักการให้กระทรวงสาธารณสุขดำเนินการให้สิทธิ (คืนสิทธิ) ขั้นพื้นฐานด้านสาธารณสุข นอกจากนี้ยังมีประเด็นของการเลือกใช้เทคโนโลยีที่ไม่เหมาะสม ทำให้เกิดการไม่ใช้ จึงควรมีการประเมินปัจจัยต่างๆ เช่น อายุ เพศ สิ่งแวดล้อม ที่อยู่อาศัย อาชีพ และความต้องการที่แท้จริงโดยวิเคราะห์ทั้งในด้านการใช้งาน และความสวยงาม เพื่อให้เกิดความพึงพอใจและประโยชน์สูงสุด ในปัจจุบันการดำเนินงานด้านการฟื้นฟูสมรรถภาพทางการแพทย์ เป็นความรับผิดชอบของกระทรวงสาธารณสุข แต่ยังขาดการกำหนดนโยบาย หรือแผนงานกำกับติดตามที่ชัดเจน

**ข**

**ข้อเสนอแนะควรมีการจัดทำแผนแม่บทหรือแผนแห่งชาติ** **ในการดำเนินงานด้านฟื้นฟูสมรรถภาพทางการแพทย์ แบบมีส่วนร่วมทุกภาคส่วน** เพื่อความครอบคลุมและยั่งยืน โดยมียุทธศาสตร์การเข้าถึงอุปกรณ์เครื่องช่วยคนพิการเป็นยุทธศาสตร์หนึ่ง **โดยมีประเด็นที่สำคัญคือ 1) การพัฒนาระบบบริการ** โดยมีประเด็น การจัดทำบัญชีอุปกรณ์เครื่องช่วยคนพิการระดับชาติ การพัฒนาระบบส่งต่อ กำหนดบทบาทของหน่วยบริการในแต่ละระดับ การพัฒนาบุคลากรในแต่ละระดับให้มีความรู้ด้านการให้บริการอุปกรณ์ฯ ดำเนินการวิเคราะห์อัตรากำลังของบุคลากรเพื่อเพิ่มบุคลากรในสายงานที่ขาดแคลน การพัฒนารูปแบบการให้บริการอุปกรณ์เครื่องช่วยคนพิการแบบเชิงรุก การพัฒนามาตรฐานการบริการ การพัฒนาระบบการบริหารงบประมาณของสำนักงานประกันสุขภาพแห่งชาติ **2) การพัฒนาฐานข้อมูลการบริการฟื้นฟูสมรรถภาพ 3) การพัฒนางานวิจัย และเทคโนโลยี นวัตกรรม และ4) กระตุ้นในทุกภาคส่วนให้มีการรับรู้ เข้าใจถึงความสำคัญการเข้าถึงการบริการอุปกรณ์เครื่องช่วยคนพิการ**

**ค**

**ง**

**กิตติกรรมประกาศ**

เอกสารวิชาการฉบับนี้เป็นเอกสารที่จัดทำขึ้นเนื่องจากมีแรงบัลดาลใจ จากการทำงานด้านคนพิการมาเป็นเวลานาน 25 ปี โดยอาศัยความรู้ และ ประสบการณ์การทำงานมากว่า 30 ปี ของข้าพเจ้าในการสัมผัสกับ คนพิการของประเทศไทยและได้ไปเดินทางศึกษาดูงานในต่างประเทศมาประยุกต์ใช้ในการศึกษาครั้งนี้ ซึ่งหวังว่าเอกสารวิชาการฉบับนี้จะเป็นประโยชน์ไม่มากก็น้อย สุดท้ายนี้ต้องขอขอบคุณรองศาสตราจารย์ ดร.วัชรียา โตสงวน ผู้ซึ่งคอยให้คำปรึกษา และบุคคลากรของศูนย์สิรินธรเพื่อการฟื้นฟูสมรรถภาพทางการแพทย์แห่งชาติ กรมการแพทย์ กระทรวงสาธารณสุข ที่ได้ช่วยเหลือในการจัดพิมพ์

แพทย์หญิงดารณี สุวพันธ์

ผู้ศึกษา

**สารบัญ**

**จ**

**บทที่ หน้า**

บทคัดย่อ ก

กิตติกรรมประกาศ ง

สารบัญ จ

สารบัญตาราง ช

สารบัญแผนภูมิ ซ

สารบัญภาพ ฌ

**บทนำ การเข้าถึงอุปกรณ์เครื่องช่วยคนพิการทางกายของคนพิการไทย 1**

1.1 ความเป็นมาและความสำคัญของปัญหา 1

1.2 ประเด็นการศึกษา 3

1.3 วัตถุประสงค์ 5

1.4 ขอบเขตของการศึกษา 5

1.5 วิธีดำเนินการศึกษา 5

1.6 ประโยชน์ที่คาดว่าจะได้รับ 5

1.7 คำจำกัดความ (Persons with Disabilities) 6

**บทที่ 2 ข้อมูลความพิการ 7**

2.1 การสำรวจความพิการของสำนักงานสถิติแห่งชาติ 7

2.2 การขอมีบัตรคนพิการของกระทรวงการพัฒนาสังคมและความมั่นคงของมนุษย์ 10

2.3 การสร้างหลักประกันแก่คนพิการโดยการบัญญัติในกฎหมายและนโยบายสังคม 12

2.4 บทบาทของศูนย์สิรินธรเพื่อการฟื้นฟูสมรรถภาพทางการแพทย์แห่งชาติ 18

2.5 ความหมาย คนพิการ และ ทุพพลภาพ 21

2.6 อุปกรณ์เครื่องช่วยคนพิการ 25 2.7 การเข้าถึงบริการอุปกรณ์เครื่องช่วยคนพิการ 30

**ฉ**

**สารบัญ** (ต่อ)

**บทที่ หน้า**

**บทที่ 3 สถานการณ์การเข้าถึงอุปกรณ์เครื่องช่วยคนพิการ 33**

**บทที่ 4 บัญชีอุปกรณ์เครื่องช่วยคนพิการทางกาย ใน 3 ระบบ 39**

**บทที่ 5 ปัญหาการเข้าถึงอุปกรณ์เครื่องช่วยคนพิการ 47**

5.1 ความสามารถในการจ่ายที่สมเหตุผล (Affordability) 47

5.2 ความเพียงพอของการบริการอุปกรณ์เครื่องช่วยความพิการ (Availability) 49

5.3 ความสะดวกในการเดินทาง (Accessibility) 52

5.4 การอำนวยความสะดวกของสถานบริการ ( Accommodation) 52

5.5 การยอมรับในอุปกรณ์เครื่องช่วยความพิการ (Acceptability) 53

**บทที่ 6 สรุปผลการวิจัย อภิปรายและข้อเสนอแนะ 54**

6.1 สรุปผลการวิจัย 54

6.2 ข้อเสนอแนะ 57

**บรรณานุกรม 62**

**ประวัติผู้ศึกษา 65**

**ช**

**สารบัญตาราง**

**ตาราง หน้า**

**ตารางที่ 1** ร้อยละของประชากรที่พิการ จำแนกตามการใช้เครื่อง 10

เหตุผลที่ไม่ใช้เครื่องช่วย เพศ เขตการปกครอง และภาค พ.ศ. 2550

**ตารางที่ 2** ร้อยละของประชาการที่พิการ จำแนกตามการได้รับสวัสดิการค่ารักษา 11

พยาบาลหลักของรัฐแหล่งของสวัสดิการค่ารักษาพยาบาล เพศ

เขตการปกครอง และภาค พ.ศ. 2550

**ตารางที่ 3** อัตราการจ่ายเงินสมทบของนายจ้าง ลูกจ้าง และรัฐ 16

**ตารางที่ 4** แสดงจำนวนงบประมาณ สถานพยาบาล และอุปกรณ์จำแนก 20

ตามประเภทความพิการ ที่ศูนย์สิรินธรเพื่อการฟื้นฟู

สมรรถภาพทางการแพทย์แห่งชาติ ให้การสนับสนุน

**ตารางที่ 5** ร้อยละของประชากรที่พิการ จำแนกตามการใช้เครื่อง 36

เหตุผลที่ไม่ใช้เครื่องช่วย เพศ เขตการปกครอง และภาค พ.ศ. 2550

**ตารางที่ 6** บัญชีอุปกรณ์เครื่องช่วยคนพิการทางกาย จาก 3 ระบบ 40

**ตารางที่ 7** แสดงจำนวนสถานบริการที่ให้อุปกรณ์เครื่องช่วยความพิการ 50

**ซ**

**สารบัญแผนภูมิ**

**แผนภูมิ หน้า**

**แผนภูมิ ก** ร้อยละของประชากรที่พิการ ของสำนักงานสถิติแห่งชาติ 8

จำแนกตามปีที่สำรวจ

**แผนภูมิ ข** ร้อยละของประชากรที่พิการ จำแนกตามเพศ เขตการปกครอง และภาค 9

**แผนภูมิ ค** ร้อยละของประชากรที่พิการ จำแนกตามความพิการ 11

**แผนภูมิ ง** ร้อยละของประชากรที่พิการ จำแนกตามการใช้เครื่องช่วย 36

และเหตุผลที่ไม่ใช้ เครื่องช่วย พ.ศ. 2550

**แผนภูมิ จ** ร้อยละของจำนวนคนพิการที่จดทะเบียนในระบบหลักประกันสุขภาพ 37

ปี2548-2553 ณ มีนาคม 2553

**แผนภูมิ ฉ** ร้อยละของจำนวนคนพิการที่จดทะเบียน และได้รับอุปกรณ์เครื่องช่วย 38

คนพิการในระบบหลักประกันสุขภาพ ปี 2551-2553 ณ มีนาคม 2553

**ฌ**

**สารบัญภาพ**

**ภาพประกอบ หน้า**

ภาพที่ 1 อุปกรณ์ช่วยเคลื่อนย้ายตัวในห้องน้ำ 26

ภาพที่ 2 อุปกรณ์ในครัว 27

ภาพที่ 3 เครื่องช่วยเดิน 27

ภาพที่ 4 รถนั่งคนพิการ 27

ภาพที่ 5 ไม้เท้าเพื่อคนตาบอด 28

ภาพที่ 6 กล้องส่องดูไกล ชนิดตาเดียว 28

ภาพที่ 7 แขนเทียม 28

ภาพที่ 8 กายอุปกรณ์เสริม 29

ภาพที่ 9 เครื่องช่วยคลาน 29

ภาพที่ 10 ทางลาด 29

ภาพที่ 11 สัตว์นำทาง 30